1914

Η παρούσα σελίδα αφορά το έτος 1914 κατά το Γρηγοριανό Ημερολόγιο 

 Γεγονότα  
5 Ιανουαρίου - Η Ford Motor Company ανακοινώνει την εφαρμογή της οκτάωρης ημέρας εργασίας και την καταβολή "μισθού διαβίωσης" τουλάχιστον 5 δολαρίων για εργασία μίας ημέρας.
2 Φεβρουαρίου - Κάνει πρεμιέρα η ταινία Για να κερδίσει το ψωμί του, στην οποία κάνει την πρώτη του κινηματογραφική εμφάνιση ο Τσάρλι Τσάπλιν.
13 Φεβρουαρίου - Ιδρύεται στη Νέα Υόρκη η Αμερικανική Εταιρεία Συνθετών, Συγγραφέων και Εκδοτών (ASCAP), με σκοπό να προστατεύσει τα πνευματικά δικαιώματα των μουσικών συνθέσεων των μελών της. 
17 Φεβρουαρίου- Ανακηρύσσεται η Αυτόνομος Δημοκρατία της Βορείου Ηπείρου. 
26 Φεβρουαρίου - Καθελκύεται στο Μπέλφαστ ο Βρεταννικός, αδελφό πλοίο του Τιτανικού.
1 Μαρτίου - Η Δημοκρατία της Κίνας γίνεται μέλος της Παγκόσμιας Ταχυδρομικής Ένωσης.
7 Μαρτίου - Ο Γουλιέλμος του Βιντ φτάνει στην Αλβανία για να ξεκινήσει τη βασιλεία του.
25 Μαρτίου - Ιδρύεται ο Α.Σ. Άρης στη Θεσσαλονίκη.
17 Μαΐου - Υπογράφεται το Πρωτόκολλο της Κέρκυρας, με το οποίο αναγνωρίζεται η πλήρης αυτονομία της Βορείου Ηπείρου υπό την αλβανική κυριαρχία.
29 Μαΐου - Το υπερωκεάνειο Αυτοκράτειρα της Ιρλανδίας βυθίζεται στον κόλπο του Αγίου Λαυρεντίου με απολογισμό 1.102 νεκρούς.
12 Ιουνίου - Ξεκινά η Σφαγή της Φώκαιας, όταν Τούρκοι δολοφονούν δεκάδες Έλληνες και λεηλατούν, πυρπολούν και καταστρέφουν ελληνικά σπίτια στη Φώκαια, στα παράλια της Μικράς Ασίας. Θεωρείται η πρώτη φάση της Γενοκτονίας των Ελλήνων.
23 Ιουνίου - Μεξικανική Επανάσταση: Ο Πάντσο Βίγια καταλαμβάνει το Σακατέκας.
28 Ιουνίου - Δολοφονία του Αρχιδούκα Φραγκίσκου Φερδινάνδου της Αυστρίας: Ο 19χρονος Σέρβος εθνικιστής Γκαβρίλο Πρίντσιπ δολοφονεί τον αρχιδούκα Φραγκίσκο Φερδινάνδο της Αυστρίας και τη σύζυγό του, δούκισσα Σοφία, στο Σαράγεβο της Βοσνίας και Ερζεγοβίνης, πυροδοτώντας την κρίση του Ιουλίου και τον Α' Παγκόσμιο Πόλεμο. Ξεσπούν ταραχές κατά των Σέρβων στο Σαράγεβο και στο Ζάγκρεμπ.
29 Ιουνίου - Η Χιονία Γκούσεβα αποπειράται και αποτυγχάνει να δολοφονήσει τον Γκριγκόρι Ρασπούτιν στη γενέτειρά του στη Σιβηρία.
11 Ιουλίου - Ο Μπέιμπ Ρουθ κάνει το ντεμπούτο του στο MLB.
21 Ιουλίου - Η Ρουμανία αποφασίζει να παραμείνει ουδέτερη στον Α' Παγκόσμιο Πόλεμο.
23 Ιουλίου - Η Αυστροουγγαρία εκδίδει μία σειρά αιτημάτων σε ένα τελεσίγραφο προς το Βασίλειο της Σερβίας με αφορμή τη δολοφονία του Αρχιδούκα Φραγκίσκου Φερδινάνδου της Αυστρίας. Η Σερβία αποδέχεται όλα τα αιτήματα εκτός από ένα και η Αυστρία θα κηρύξει τον πόλεμο στις 28 Ιουλίου.
28 Ιουλίου - Στο αποκορύφωμα της κρίσης του Ιουλίου, η Αυστροουγγαρία κηρύσσει τον πόλεμο στη Σερβία, πυροδοτώντας τον Α' Παγκόσμιο Πόλεμο.
1 Αυγούστου - Η Γερμανική Αυτοκρατορία κηρύσσει τον πόλεμο στη Ρωσική Αυτοκρατορία, μετά τη στρατιωτική κινητοποίηση της Ρωσίας προς υποστήριξη της Σερβίας. Η Γερμανία αρχίζει επίσης την επιστράτευση.
5 Αυγούστου - Τοποθετείται στο Κλίβελαντ ο πρώτος ηλεκτρικός φωτεινός σηματοδότης.
6 Αυγούστου - Α΄ Παγκόσμιος Πόλεμος: Η Αυστροουγγαρία κηρύσσει τον πόλεμο στη Ρωσία.
12 Αυγούστου - Α΄ Παγκόσμιος Πόλεμος: Το Ηνωμένο Βασίλειο κηρύσσει επίσημα τον πόλεμο στην Αυστροουγγαρία.
15 Αυγούστου - Πραγματοποιείται η πρώτη επίσημη διέλευση πλοίου από τη διώρυγα του Παναμά.
20 Αυγούστου - Α΄ Παγκόσμιος Πόλεμος: Καταλαμβάνονται οι Βρυξέλλες κατά τη διάρκεια της γερμανικής εισβολής στο Βέλγιο. 
21 Αυγούστου - Α΄ Παγκόσμιος Πόλεμος: Μάχη του Σαρλερουά. Οι Γερμανοί πραγματοποιούν επιτυχημένη επίθεση κατά μήκος του ποταμού Σαμπρ, προλαβαίνοντας τους Γάλλους που σχεδίαζαν επίθεση στην ίδια περιοχή.
30 Αυγούστου - Α΄ Παγκόσμιος Πόλεμος: Οι Γερμανοί νικούν τους Ρώσους στη μάχη του Τάνενμπεργκ.
5 Σεπτεμβρίου - Α΄ Παγκόσμιος Πόλεμος: Αρχίζει η Πρώτη Μάχη του Μάρνη. Βορειοανατολικά του Παρισιού, οι Γάλλοι επιτίθενται και νικούν τις γερμανικές δυνάμεις που προχωρούσαν προς την πρωτεύουσα.
11 Σεπτεμβρίου - Α΄ Παγκόσμιος Πόλεμος: Η Αυστραλία εισβάλλει στη Νέα Βρετανία νικώντας ένα γερμανικό άγημα.
13 Σεπτεμβρίου - Α΄ Παγκόσμιος Πόλεμος: Αρχίζει η μάχη του Αιν μεταξύ της Γερμανίας και της Γαλλίας.
22 Σεπτεμβρίου - Το γερμανικό υποβρύχιο SM U-9 τορπιλλίζει και βυθίζει 3 βρετανικά καταδρομικά ανοικτά των ολλανδικών ακτών, με απολογισμό πάνω από 1.400 νεκρούς.
17 Οκτωβρίου - Ισχυρός σεισμός 6,3 Ρίχτερ καταστρέφει κτίρια στην περιοχή της Θήβας ενώ ρωγμές παρατηρήθηκαν σε κτίρια της Αθήνας και του Πειραιά, ο απολογισμός είναι 800 άστεγοι και πόλοι τραυματίες.
27 Οκτωβρίου - Το βρετανικό θωρηκτό HMS Audacious (23.400 τόνων) βυθίζεται στα βορειοδυτικά της Ιρλανδίας από ναρκοπέδιο που έστρωσε το γερμανικό καταδρομικό Berlin.
1 Νοεμβρίου - Α΄ Παγκόσμιος Πόλεμος: Το Βρετανικό Βασιλικό Ναυτικό υφίσταται την πρώτη του ήττα στον πόλεμο με τη Γερμανία, έξω από τις δυτικές ακτές της Χιλής στον Ειρηνικό Ωκεανό.
2 Νοεμβρίου - Α΄ Παγκόσμιος Πόλεμος: Η Ρωσία κηρύσσει τον πόλεμο στην Οθωμανική Αυτοκρατορία.
5 Νοεμβρίου - Α΄ Παγκόσμιος Πόλεμος: Το Ηνωμένο Βασίλειο της Μεγάλης Βρετανίας και της Ιρλανδίας και η Γαλλία κηρύσσουν τον πόλεμο στην Οθωμανική Αυτοκρατορία. Το Ηνωμένο Βασίλειο προσαρτά την Κύπρο, την οποία ελέγχει μέχρι την κήρυξη της ανεξαρτησίας της Κύπρου το 1960.
7 Νοεμβρίου - Εκδίδεται το πρώτο τεύχος του αμερικανικού περιοδικού The New Republic.
7 Νοεμβρίου - Το Τσινγκτάο καταλαμβάνεται από τις ιαπωνικές δυνάμεις.
9 Νοεμβρίου - Το γερμανικό πολεμικό πλοίο SMS Emden βυθίζεται από το αυστραλέζικο HMAS Sydney στα νησιά Κόκος.
28 Νοεμβρίου - Α΄ Παγκόσμιος Πόλεμος: Αφού είχε κλείσει στις 31 Ιουλίου λόγω του πολέμου, το Χρηματιστήριο της Νέας Υόρκης ανοίγει και πάλι για τις συναλλαγές ομολόγων.
8 Δεκεμβρίου - Α΄ Παγκόσμιος Πόλεμος: Μία μοίρα του βρετανικού βασιλικού ναυτικού νικά μία μοίρα του γερμανικού αυτοκρατορικού στόλου στη ναυμαχία των νήσων Φώκλαντ στο νότιο Ατλαντικό ωκεανό.
15 Δεκεμβρίου - Α΄ Παγκόσμιος Πόλεμος: Ο σερβικός στρατός ανακαταλαμβάνει το Βελιγράδι από τον αυστροουγγρικό στρατό.  
15 Δεκεμβρίου - Έκρηξη αερίου σε ανθρακωρυχείο στο Κιούσου της Ιαπωνίας σκοτώνει 687 άτομα.
24 Δεκεμβρίου - Α΄ Παγκόσμιος Πόλεμος: Αρχίζει η "Ανακωχή των Χριστουγέννων".
24 Δεκεμβρίου - Γερμανικά αεροπλάνα πραγματοποιούν αεροπορική επιδρομή στο Ντόβερ της Αγγλίας.
Δεκέμβριος - Το βρετανικό πολικό πλοίο Aurora αναχωρεί από το Χόμπαρτ της Τασμανίας για την Ανταρκτική.
25 Δεκεμβρίου - Μία σειρά ανεπίσημων εκεχειριών λαμβάνει χώρα στο δυτικό μέτωπο για να εορταστούν τα Χριστούγεννα.

 Γεννήσεις 

4 Ιανουαρίου - Ζαν-Πιερ Βερνάν, Γάλλος ιστορικός και ανθρωπολόγος
22 Ιανουαρίου - Δημήτρης Δραγατάκης, Έλληνας συνθέτης
23 Ιανουαρίου - Γιάννης Φύριος, Έλληνας ηθοποιός
29 Ιανουαρίου - Μενέλαος Παλλάντιος, Έλληνας συνθέτης
5 Φεβρουαρίου - Γουίλιαμ Μπάροουζ, Αμερικανός συγγραφέας
12 Φεβρουαρίου - Λάζαρ Κολισέφσκι, Σέρβος πολιτικός
18 Φεβρουαρίου - Κώστας Μόντης, Κύπριος συγγραφέας
7 Μαρτίου - Λυκούργος Καλλέργης, Έλληνας ηθοποιός, σκηνοθέτης και πολιτικός
13 Μαρτίου - Πέτρος Στεργιώτης, Έλληνας πολιτικός
25 Μαρτίου - Τάσσος, Έλληνας χαράκτης
26 Μαρτίου - Ουίλιαμ Ουέστμορλαντ, Αμερικανός στρατηγός
31 Μαρτίου - Οκτάβιο Πας, Μεξικανός διπλωμάτης και συγγραφέας
2 Απριλίου - Άλεκ Γκίνες, Άγγλος ηθοποιός
4 Απριλίου - Μαργκερίτ Ντυράς, Γαλλίδα συγγραφέας και σκηνοθέτρια
6 Απριλίου - Δομνίτσα Λανίτου - Καβουνίδου, Κύπρια αθλήτρια
13 Απριλίου - Ορχάν Βελί Κανίκ, Τούρκος ποιητής
22 Απριλίου - Μίχαελ Βίττμαν, Γερμανός στρατιώτης
18 Μαΐου - Πιερ Μπαλμέν, Γάλλος σχεδιαστής μόδας
21 Μαΐου - Ρομέν Γκαρί, Λιθουανός συγγραφέας
26 Μαΐου - Τζέφρι Άνσγουορθ, Άγγλος κινηματογραφιστής
29 Μαΐου - Τένσινγκ Νοργκέι, Νεπαλέζος ορειβάτης
Ιούνιος - Διαμαντής Διαμαντόπουλος, Έλληνας ζωγράφος
10 Ιουνίου - Οκτάυ Ριφάτ, Τούρκος συγγραφέας
15 Ιουνίου - Γιούρι Αντρόπωφ, Σοβιετικός πολιτικός
17 Ιουνίου - Τζον Χέρσυ, Αμερικανός συγγραφέας και δημοσιογράφος
28 Ιουνίου - Άριμπερτ Χάιμ, Γερμανός ιατρός
29 Ιουνίου -Ταϋγέτη, Ελληνίδα ηθοποιός
3 Ιουλίου - Μάρμαντιουκ Πατλ, Βρετανός πιλότος
5 Ιουλίου - Άγγελος Αγγελούσης, Έλληνας πολιτικός
5 Ιουλίου - Βάσω Κατράκη, Ελληνίδα ζωγράφος και χαράκτρια
6 Ιουλίου - Βινς Μακμάν Sr., Αμερικανός επιχειρηματίας
20 Ιουλίου - Χαρίλαος Φλωράκης, Έλληνας πολιτικός
31 Ιουλίου - Μάριο Μπάβα, Ιταλός σκηνοθέτης
31 Ιουλίου - Λουί ντε Φυνές, Γάλλος ηθοποιός
9 Αυγούστου - Τόβε Γιάνσον, Φινλανδή συγγραφέας
15 Αυγούστου - Πολ Ραντ, Αμερικανός σχεδιαστής γραφικών
26 Αυγούστου - Φαζέλ Χουσνού Νταγλαρτζά, Τούρκος ποιητής
7 Σεπτεμβρίου - Τζέιμς Βαν Άλεν, Αμερικανός φυσικός
8 Σεπτεμβρίου - Δημήτριος, Πατριάρχης Κωνσταντινουπόλεως
10 Σεπτεμβρίου - Ρόμπερτ Γουάιζ, Αμερικανός σκηνοθέτης
11 Σεπτεμβρίου - Πατριάρχης Βελιγραδίου Παύλος
14 Σεπτεμβρίου - Στέλιος Στρατάκος, Έλληνας αθλητής του στίβου
26 Σεπτεμβρίου - Ακίλλε Κομπανιόνι, Ιταλός ορειβάτης
6 Οκτωβρίου - Θορ Χέιερνταλ, Νορβηγός εξερευνητής
28 Οκτωβρίου - Τζόνας Σολκ, Αμερικανός ιατρικός επιστήμονας
29 Οκτωβρίου - Πατριάρχης Σόφιας Μάξιμος
30 Οκτωβρίου - Λεαμπούα Τζόναθαν, πρωθυπουργός του Λεσότο
9 Νοεμβρίου - Χέντι Λαμάρ, Αυστριακή ηθοποιός
13 Νοεμβρίου - Ανρί Λανγκλουά, Γάλλος αρχειοθέτης ταινιών
Φθινόπωρο - Γιάννης Βάζος, Έλληνας ποδοσφαιριστής
Δεκέμβριος - Αλέκος Λειβαδίτης, Έλληνας ηθοποιός
Ρίτα Αμπατζή, Ελληνίδα τραγουδίστρια
Ξενοφών Αντωνιάδης, Έλληνας αντιναύαρχος και συγγραφέας
Τώνης Γεωργίου, Έλληνας πιανίστας
Δανιήλ Δανιήλ, Έλληνας ζωγράφος
Βούλα Δαμιανάκου, Ελληνίδα συγγραφέας
Μιχάλης Δασκαλάκης, Έλληνας ρεμπέτης τραγουδιστής
Σπύρος Μουστάκας, Έλληνας συγγραφέας
Γιάννης Ντεγιάννης, Έλληνας δικαστικός
Δαμασκηνός Παπαχρήστου, Έλληνας μητροπολίτης
Ιωάννης Σεργάκης, Έλληνας πολιτικός
Χαράλαμπος Σφαέλλος, Έλληνας αρχιτέκτονας
Γιάννης Φλερύ, Έλληνας χορογράφος
Τάσος Χαλκιάς, Έλληνας μουσικός
Χρήστος Χηρόπουλος, Έλληνας αξιωματικός του Ναυτικού
Ραφαήλ Ντενόγιας Έλληνας ηθοποιός
Τάσος Κρητικός Έλληνας ποδοσφαιριστής

 Θάνατοι 

24 Ιανουαρίου - Ντέιβιντ Τζιλ, Σκωτσέζος αστρονόμος
27 Φεβρουαρίου - Κωνσταντίνος Ε΄, Πατριάρχης Κωνσταντινουπόλεως
7 Μαρτίου - Αντονίνο Σαλίνας, Ιταλός νομισματολόγος και αρχαιολόγος
15 Μαρτίου - Γεώργιος Λαμπάκης, Έλληνας θεολόγος
18 Μαρτίου - Τζουζέπε Μερκάλι, Ιταλός ηφαιστειολόγος
22 Μαρτίου - Κωνσταντίνος Καραπάνος, Έλληνας πολιτικός και αρχαιολόγος
25 Μαρτίου - Φρεντερίκ Μιστράλ, Γάλλος συγγραφέας
2 Απριλίου - Πάουλ Γιόχαν Λούντβιχ φον Χάιζε, Γερμανός συγγραφέας
19 Απριλίου - Τσαρλς Σάντερς Περς, Αμερικανός φιλόσοφος, μαθηματικός και επιστήμονας
20 Απριλίου - Λούης Τίκας, Έλληνας συνδικαλιστής
12 Μαΐου - Κωνσταντίνος Σάθας, Έλληνας ιστορικός
31 Μαΐου - Άντζελο Μοριόντο, Ιταλός εφευρέτης
21 Ιουνίου - Μπέρτα φον Ζούτνερ, Αυστριακή συγγραφέας
28 Ιουνίου - Φραγκίσκος Φερδινάνδος, αρχιδούκας της Αυστρίας
31 Ιουλίου - Ζαν Ζωρές, Γάλλος ειρηνιστής
22 Σεπτεμβρίου - Αλαίν-Φουρνιέ, Γάλλος συγγραφέας
26 Σεπτεμβρίου - Άουγκουστ Μάκε, Γερμανός ζωγράφος
10 Οκτωβρίου - Κάρολος Α΄, βασιλιάς της Ρουμανίας
3 Νοεμβρίου - Γκέοργκ Τρακλ, Αυστριακός ποιητής

 Εξωτερικοί σύνδεσμοι 


Κατηγορία:Έτη
*